Diari Oficial de la Generalitat Valenciana


Sumari del DOGV 4900, del 10-12-2004 (2004/12504)

ORDE de 3 de novembre de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària Professor Broch i Llop i cessen determinades ensenyances en l'Institut d'Educació Secundària Miralcamp, estos dos de Vila-real.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12138


Data del document
:   03-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Vila-real
    * ensenyament públic
    * centre d'ensenyament

ORDE de 3 de novembre de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària Professor Broch i Llop i cessen determinades ensenyances en l'Institut d'Educació Secundària Miralcamp, estos dos de Vila-real. [2004/F12195]
  
El Decret 196/2004, d'1 d'octubre, del Consell de la Generalitat Valenciana, publicat en el Diari Oficial de la Generalitat Valenciana de 7 d'octubre de 2004, pel qual es crea l'Institut d'Educació Secundària Professor Broch i Llop de Vila-real va autoritzar la Conselleria de Cultura, Educació i Esport per a dictar les disposicions necessàries per al seu compliment i desenrotllament.
  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària Professor Broch i Llop de Vila-real, codi 54947147, iniciarà les seues activitats en el curs acadèmic 2004/2005.
  
2. S'hi implanten, amb els efectes indicats en el punt anterior, les ensenyances següents:
  
- Educació Secundària Obligatòria.
  
- Batxillerat d'Arts.
  
- Batxillerat d'Humanitats i Ciències Socials.
  
- Batxillerat de Ciències de la Naturalesa i de la Salut.
  
3. El centre impartirà els programes d'educació bilingüe: Programa d'Ensenyança en Valencià (PEV)/Incorporació Progressiva (PIP).
  
4. El centre s'adscriu a la Universitat Jaume I, a l'efecte de realitzar la Prova d'Accés a la Universitat.
  
Segon
  
L'Institut d'Educació Secundària Miralcamp de Vila-real, codi 35414186, deixarà d'impartir, amb efectes del curs acadèmic 2004/2005 les ensenyances de Batxillerat d'Arts.
  
Tercer
  
La Direcció Territorial de Cultura, Educació i Esport de Castelló nomenarà l'equip directiu del centre, de conformitat amb el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació.
  
Quart
  
La Direcció General d'Ensenyament podrà modificar els programes d'educació bilingüe que s'implanten en esta orde. Així mateix, determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport de Castelló n'efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol de 2004.
  
València, 3 de novembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN